
PARLAMENTUL ROMÂNIEI
Camera  Deputaţilor

Comisia pentru industrii si servicii

PLx. 538/2014                                                                                                           Nr.4c-3/378/2014

                                                                                                                                        04.02.2015                                                        
AVIZ

asupra proiectului de Lege pentru aprobarea Ordonanţei de urgenţă a Guvernului nr.67/2014 privind reglementarea unor măsuri financiar-fiscale pentru 
Societatea „Complexul Energetic Hunedoara” – S.A 
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată spre avizare, în procedură de urgenţă cu proiectul de Lege pentru aprobarea Ordonanţei de urgenţă a Guvernului nr.67/2014 privind reglementarea unor măsuri financiar-fiscale pentru Societatea „Complexul Energetic Hunedoara” – S.A, transmis cu adresa PLx.538 din 08 decembrie 2014 şi înregistrat cu nr. 4c-3/378/2014.  
Avizul comisiei va fi transmis Comisiei pentru politică economică şi privatizare şi Comisiei pentru buget, finanţe şi bănci.
Senatul în calitate de primă Cameră sesizată, a adoptat proiectul de Lege,  în şedinţa din 02 decembrie 2014. 

Proiectul de ordonanţă de urgenţă are ca obiect recomandările Fondului Monetar International, Comisiei Europene şi ale Băncii Mondiale referitoare la deficitul bugetar prognozat, precum şi necesitatea reducerii volumului de plăţi restante şi de arierate înregistrate la nivelul autorităţilor administraţiei publice centrale pentru evitarea blocajelor financiare de la nivelul acestora, ţinând cont de faptul că neadoptarea de măsuri imediate, prin utilizarea de proceduri de legiferare pe calea ordonanţei de urgenţă, ar avea consecinţe negative asupra procesului de privatizare a Societăţii „Complexul Energetic Hunedoara" - S.A., în condiţiile în care asupra acestei societăţi sunt instituite şi devin scadente măsuri de executare silită prin executor de către lichidatorul Companiei Naţionale a Huilei - S.A.

Consiliul Legislativ a avizat favorabil proiectul de ordonanţă de urgenţă, cu unele observaţii, aviz transmis cu adresa nr. 1183 din 21 octombrie 2014.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a dezbătut propunerea legislativă menţionată mai sus în şedinţa din data de  04.02.2015.                                                                                             

În urma dezbaterilor, membrii comisiei au hotărât, cu majoritate de voturi, să avizeze favorabil iniţiativa lagislativă.

În raport de obiectul şi conţinutul său, proiectul de lege face parte din categoria legilor ordinare. 

Conform prevederilor art. 75 alin.(1) din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră Decizională.
PREŞEDINTE,

Iulian Iancu
Consilier 
Raluca Roşca

